open-index/open-wikipedia-markdown huggingface dataset:
NRJ Top 10

**NRJ Top 10** oli Radio NRJ:n lista, joka listasi NRJ:n kuuntelijoiden 10 toivotuinta kappaletta kuluneen päivän ajalta. Ennen NRJ Top 10:ä esitettiin myös televisiossa. Nelosen televisioima listaohjelma kuitenkin lakkautettiin 2006–2007 vuodenvaihteessa. Ohjelman juontajina sen olemassaolon aikana toimi ensin Kristiina Komulainen ja viimeisen puolivuotisen ajan Jukka Rossi.

NRJ Top 10 -lista esitettiin viimeisen kerran torstaina 23. toukokuuta 2019.
## Katso myös

* Finnish Dance Chart
* Eurohot 30

## Aiheesta muualla
*NRJ Top 10 -lista
FIFPro

**Fédération internationale des associations de footballeurs professionnels** eli **FIFPro** on jalkapallon kansainvälinen pelaajayhdistysten kattojärjestö.

FIFPro on perustettu vuonna 1965. Nykyisin siihen kuuluu 65 kansallista pelaajayhdistystä.

FIFPro palkitsee vuosittain parhaan kentällisen FIFPro World XI -palkinnolla. FIFPron jäsenistö valitsee kentällisen äänestämällä. Kentälliseen valitaan yksi maalivahti, neljä puolustajaa, kolme keskikenttäpelaajaa ja kolme hyökkääjää. Palkinto perustettiin 2005 ja vuodesta 2009 lähtien FIFPro on jakanut sitä yhdessä Fifan kanssa. Naisten tähdistökentällinen valittiin ensimmäisen kerran 2015.

## Lähteet

## Aiheesta muualla
*FIFPro
Sheila Taormina

**Sheila Christine Taormina** (s. 18. maaliskuuta 1969 Livonia, Michigan) on yhdysvaltalainen urheilija. Hän on kilpaillut kansainvälisellä tasolla uinnissa, triathlonissa ja nykyaikaisessa viisiottelussa.

Atlantan olympialaisissa 1996 Taormina voitti olympiakultaa 4×200 metrin vapaauintiviestissä. Hän oli osallistunut uinnissa Yhdysvaltain olympiakarsintoihin jo vuosina 1988 ja 1992 pääsemättä kuitenkaan olympialaisiin. Uintiuransa Taormina lopetti Atlantan olympialaisten jälkeen. Triathlonia hän kokeili ensimmäisen kerran vuonna 1998. Vuonna 2000 hän voitti triathlonin Yhdysvaltain olympiakarsinnan ja selviytyi Sydneyn olympialaisiin, jossa laji oli ensimmäistä kertaa olympialaisten ohjelmassa. Sydneyssä hän johti kilpailua uintiosuuden jälkeen ja sijoittui lopulta kuudenneksi. Toukokuussa 2004 hän voitti triathlonin olympiamatkan maailmanmestaruuden. Ateenan olympialaisissa 2004 hän kärsi pyöräilyn aikana jalkakrampeista ja sijoittui lopulta sijalle 23.

Ateenan olympialaisten jälkeen hän kokeili hetken maastohiihtoa kunnes siirtyi nykyaikaiseen viisiotteluun. Nykyaikaisen viisiottelun maailmancupissa hänellä on useita osakilpailusijoituksia kymmenen parhaan joukkoon. Vuoden 2007 MM-kisoissa hän sijoittui henkilökohtaisessa kilpailussa yhdeksänneksi. Kesäkuussa 2008 hän varmisti pääsynsä Pekingin olympialaisiin. Pekingissä hän sijoittui lajissaan 19:nneksi ja hänestä tuli ensimmäinen nainen joka on osallistunut olympialaisiin kolmessa eri urheilulajissa.

Taormina on valmistunut Georgian yliopistosta.

## Lähteet
* Taormina Yhdysvaltain olympiakomitean sivuilla  (arkistoitu versio)
* Taormina Kansainvälisen Triathlonliiton sivuilla  (arkistoitu versio)

### Viitteet

## Aiheesta muualla
* Sheila Taorminan kotisivut  (15.12.2005 arkistoitu versio)
Ma Perkins

**Ma Perkins** on yhdysvaltalainen vuosina 1933–1960 radiossa esitetty saippuasarja. Sarja kertoo Ma Perkinsin ja hänen kolmen lapsensa Eveyn, Johnin ja Fayn elämästä.

Sarjan lähetykset alkoivat elokuussa 1933 cincinnatilaisella WLW -asemalla, jolta se siirtyi saman vuoden joulukuussa valtakunnalliselle NBC:lle. Myöhemmin sarjaa lähetti myös CBS, osin samanaikaisesti kuin NBC. Euroopassa *Ma Perkins* oli kuultavissa Radio Luxembourgilta.

Nimiroolia esitti Virginia Payne (7. joulukuuta 1909 – 10. helmikuuta 1977), joka roolin saadessaan oli 23-vuotias. Sponsorina toimi lähes koko sarjan ajan Procter & Gamble. On arvioitu, että *Ma Perkinsin* avulla myytiin 27 vuoden aikana 3&nbsp;miljardia laatikollista Oxydol-saippuahiutaleita.

*Ma Perkins* ja Victoria Payne pääsivät molemmat Radio Hall of Fameen vuonna 1988.

## Lähteet

## Aiheesta muualla
*Sarjan jaksoja MP3-muodossa
Kalajokilaakso (lehti)

**Kalajokilaakso** on Ylivieskassa ja Ylivieskan läpi virtaavan Kalajoen ympäristökunnissa, entisen Oulun läänin eteläosassa kerran viikossa ilmestyvä tilattava sanomalehti. Lehti ilmestyy perjantaisin. Sisarlehti *Kalajaska* on ilmaiseksi jaettava kaupunkilehti, joka ilmestyy keskiviikkoisin. *Kalajokilaakso* on joutunut supistamaan ilmestysmistiheyttään, sillä parhaimmillaan lehti ilmestyi jopa kuusi kertaa viikossa. Lehti on ilmestynyt vuodesta 1927 lähtien ja sen perustaja oli Aarne Halla. Lehteä kustantaa Hilla Group Oyj. Lehden päätoimittajana pitkään toiminut Seppo Kangas jäi pois tehtävästään syksyllä 2021, minkä jälkeen vt. päätoimittajana toimi *Kalajaskan* päätoimittajaksi valittu Ismo Kunelius. Syksyllä 2022 *Kalajokilaakson* päätoimittajana aloitti Jenni Kankaanpää. Kesästä 2023 alkaen Kankaanpää on toiminut myös *Kalajaskan* päätoimittajana.

*Kalajokilaakso*-lehden levikki löytyy lehden mediatiedoista. Lehden toimitus sijaitsee Ylivieskassa. 

## Katso myös
* Luettelo suomalaisista sanomalehdistä

## Lähteet

## Aiheesta muualla
* Sanomalehti Kalajokilaakson verkkolehti
Arthur Knautz

**Arthur Knautz** (20. maaliskuuta 1911 Daaden – 4. toukokuuta 1943) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Knautz pelasi turnauksessa kaksi ottelua.

## Lähteet
* Arthur Knautz  Sports Reference LLC
Karl Kreutzberg

**Karl Kreutzberg** (15. helmikuuta 1912 – 13. elokuuta 1977) oli saksalainen käsipalloilija ja olympiavoittaja, joka pelasi maalivahtina. Hän oli mukana Saksan kultaa voittaneessa joukkueessa Berliinin olympialaisissa 1936. Kreutzberg pelasi turnauksessa kaksi ottelua. 

## Lähteet
* Karl Kreutzberg  Sports Reference LLC
Wilhelm Müller (käsipalloilija)

**Wilhelm Müller** (5. joulukuuta 1909 – 22. helmikuuta 1984) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. 

## Lähteet
* 
*Wilhelm Müller Kansainvälinen olympiakomitea
Edgar Reinhardt

**Edgar Reinhardt** (21. toukokuuta 1914 – 11. tammikuuta 1985) oli saksalainen käsipalloilija ja olympiavoittaja, joka pelasi maalivahtina. Hän oli mukana Saksan kultaa voittaneessa joukkueessa Berliinin olympialaisissa 1936. Reinhardt pelasi turnauksessa kaksi ottelua.  

## Lähteet
*Profiili databaseolympics.com:issa
Affiinimuunnos

Lineaarialgebrassa **affiinimuunnos** kuvaa lähdevektoriavaruuden kohdevektoriavaruuteen. Affiinimuunnos on määritelty

:f: \mathbb{R}^N \to \mathbb{R}^N, \mathbf{y} = \mathbf{A} \mathbf{x} + \mathbf{b},

missä \mathbf{A} on lineaarikuvaus, x kuvattava vektori ja \mathbf{b} siirtymä.

Yleisesti ottaen matriisi \mathbf{A} määrää kierron, skaalauksen ja peilauksen se voidaan esittää muodossa:

:\mathbf{A} = \mathbf{A}_{scale} \mathbf{A}_{rot} \mathbf{A}_{mirror},

missä \mathbf{A}_{scale} on skaalausmatriisi, \mathbf{A}_{rot} on kiertomatriisi ja \mathbf{A}_{mirror} on peilausmatriisi. Skaalausmatriisi on lävistäjämatriisi.

Affiinimuunnoksen ominaisuuksia:

# samalla suoralla olevat pisteet kuvautuvat samalle suoralle
# samalla suoralla olevien pisteiden suhteelliset etäisyydet säilyvät kuvauksessa

## Esimerkki affiinimuunnoksesta
Kierretään pistettä (x_0, y_0) \theta astetta kaksiulotteisen koordinaatiston origon ympäri. Esitetään piste vektorina \mathbf{x} = \begin{bmatrix}x_0 \\ y_0\end{bmatrix}. Koska muunnos koostuu vain kierto-operaatiosta, muunnosmatriisi ja siirtovektori ovat

:\mathbf{A} = \mathbf{A}_{rot}
:\mathbf{b} = \begin{bmatrix} 0 \\ 0 \end{bmatrix},

koska \mathbf{A}_{scale} = \mathbf{I} ja \mathbf{A}_{mirror} = \mathbf{I}. Näin ollen muunnokseksi saadaan

:\begin{bmatrix} x_1 \\ y_1 \end{bmatrix} = \begin{bmatrix}
\cos \theta & \sin \theta  \\
-\sin \theta & \cos \theta  \\
\end{bmatrix} \begin{bmatrix} x_0 \\ y_0 \end{bmatrix} + \begin{bmatrix} 0 \\ 0 \end{bmatrix}

ja kierretyn pisteen koordinaateiksi saadaan matriisin kertolaskusääntöä käyttäen

:\begin{cases}
x_1 = x_0 \cos \theta + y_0 \sin \theta \\
y_1 = - x_0 \sin \theta + y_0 \cos \theta
\end{cases}


## Kirjallisuutta
* 
*
Leptiini

**Leptiini** (kreikan kielen sanasta λεπτός eli leptós, laiha) on rasvakudoksen vereen erittämä kylläisyyshormoni, joka säätelee ruokahalua ja elimistön energiankäyttöä. Leptiini löytyi vuonna 1994.

Leptiini kertoo hypotalamuksen kautta keskushermostolle kehon varastorasvan määrästä. Leptiinin määrän lisääntyessä ruokahalu vähenee ja leptiinin vähetessä syntyy näläntunne. Lisäksi leptiini vaikuttaa eläinten ja ihmisten aktiivisuuteen. Leptiini vaikuttaa ruokahaluun ja aktiivisuuteen yhdessä insuliinin ja melatoniinin kanssa. Leptiini estää insuliinin ja kortisolin erittymistä.  Leptiini hillitsee ruokahalua ja nälkää ja vaikuttaa tyreotropiinin (TSH) ja kortikotropiinin (ACTH) erittymiseen aivolisäkkeestä, mikä vuorostaan vaikuttaa elimistön aineenvaihdunnan vilkkauteen.

Leptiinipitoisuudessa tapahtuu nousu ennen murrosiän alkamista. Raskauden aikana myös istukka erittää leptiiniä. Leptiini säätelee myös nestetasapainoa, verisuonten, verisolujen muodostusta sekä T-soluvälitteistä immuniteettiä. Leptiinin erityksellä on 24 tunnin vuorokausittainen vaihtelu.

## Katso myös
* Greliini

## Lähteet

## Aiheesta muualla
*PubChem: LEP - leptin (human) 
*DrugBank: Leptin 
*UniProt: Leptin, P41159 (LEP_HUMAN)
Svetlana Savitskaja

**Svetlana Jevgenjevna Savitskaja** (; s. 8. elokuuta 1948  Moskova, Venäjä) on entinen neuvostoliittolainen naislentäjä ja kosmonautti, josta tuli vuonna 1982 Sojuz T-7 -lennon miehistön jäsenenä toinen avaruuslennolle osallistunut nainen maailmassa 19 vuotta Valentina Tereškovan lennon jälkeen. Hän on neuvostoliittolaisen ilmamarsalkka Jevgeni Savitskin tytär. 

Savitskaja valittiin kosmonauttikoulutukseen vuonna 1980.

Savitskaja suoritti Saljut 7 -avaruusasemalta 25. heinäkuuta 1984 ensimmäisenä naisena maailmassa avaruuskävelyn. Avaruuskävely kesti kolme tuntia 35 minuuttia. Hän testasi tuolloin Vladimir Djanibekovin kanssa uudenlaista työkalua, jolla voi hitsata ja leikata metallia avaruudessa.

Palattuaan Maahan Savitskaja nimitettiin kokonaan naisista muodostuvan Kansainvälistä naistenpäivää juhlistavan Saljut 7:n Sojuz-miehistön komentajaksi. Lento peruutettiin myöhemmin.

Savitskaja sai kahdesti Neuvostoliiton sankarin palkinnon.

Savitskaja on myös koe- ja kilpalentäjä – vuodesta 1974 lähtien hän saavutti 18 kansainvälistä maailmanennätystä MiG-lentokoneella ja kolme ennätystä laskuvarjohypyssä joukkuelajissa. Hän saavutti myös ensimmäisen sijan kuudennessa Kansainvälinen ilmailuliiton taitolennon maailmanmestaruuskilpailussa vuonna 1970. 

Savitskaja jäi eläkkeelle kosmonautintyöstään vuonna 1993.

Savitskaja on Venäjän federaation kommunistisen puolueen edustajana Venäjän federaation valtionduumassa vuodesta 1989 (valittiin uudelleen joulukuussa 2007).

## Lähteet

## Aiheesta muualla

*Space mission details
*Brief biography with photo of her space-walk
Hans Theilig

**Hans Theilig** (12. elokuuta 1914 Wuppertal – 6. lokakuuta 1976) oli saksalainen käsipalloilija, olympiavoittaja ja maailmanmestari. 

Theilig oli mukana Saksan kultaa voittaneessa joukkueessa Berliinin olympialaisissa 1936, jolloin käsipalloa pelattiin vielä ulkokentillä. Hän pelasi turnauksessa kolme ottelua, ja teki niissä 19 maalia. Kaksi vuotta olympiavoiton jälkeen järjestettiin Saksassa ensimmäiset nykyisen hallikäsipallon MM-kilpailut, joissa Theilig oli myös mukana voittaen MM-kultaa ja kisojen jaetun maalikuninkuuden Ruotsin Yngve Lambergin kanssa. Ensimmäisissä - ja taas Saksassa järjestetyissä - käsipallon ulkona pelattavan muodon MM-kilpailuissa Theilig oli mukana kultamitalin arvoisesti. Theilig on yksi niistä harvoista pelaajista, jotka ovat voittaneet MM-kultaa sekä sisällä että ulkona pelattavassa käsipallossa.

## Lähteet
*Hans Theilig – Sports Reference LLC.  
*Profiili databaseolympics.com:issa
Porvoon Salibandyseura

**Porvoon Salibandyseura** (lyh. **PSS**) on porvoolainen salibandyn erikoisseura. Se syntyi vuonna 2003 Gammelbackan Terän, SaFan ja Porvoon Butchersin yhdistyessä. Naisten edustusjoukkue pelaa Salibandyliigassa ja miesten edustusjoukkue II-divisioonassa. Seuralla on joukkueita poikien ikäluokissa B-G ja tyttöjen ikäluokissa A-F. Lisäksi myös pienemmille on tarjolla salibandykerhoja. Kaikkiaan joukkueita on 27 (kaudella 2019–2020), jonka lisäksi seuralla on kerhotoimintaa.

## Miehet

## Naiset

## Juniorit
### Poikien juniorijoukkueet kaudella 2019–2020

### Tyttöjen juniorijoukkueet kaudella 2019–2020

## Lähteet

## Aiheesta muualla
* Seuran kotisivu
*PSS Naisten salibandyliiga
Waterphone

**Waterphone** on atonaalinen akustinen soitin, joka muodostuu ruostumattomasta teräksestä rakennetusta, vettä sisältävästä kaikukopasta ja siihen kiinnitetyistä pronssisista kielistä. Sitä soitetaan joko hankaamalla kieliä jousella tai rummuttamalla runkoa käsin. Veden liikuttelu kaikukopan sisällä muuttaa sointia. Soittimen ääni on rauhallisen soljuva ja "ambientmainen". Waterphonen on kehittänyt yhdysvaltalainen Richard Waters.

Sofija Gubaidulinan sävellys *Am Rande des Abgrunds* on sävelletty seitsemälle sellolle ja kahdelle waterphonelle.

## Katso myös
*Lasiharmonikka

## Lähteet
* 

## Aiheesta muualla
*Soittonäyte ja lähikuvaa YouTubessa, video 3 min.
*Waterphone.com
Art-Print

**Art-Print Oy** oli 1991 perustettu Helsingissä, Kokkolassa ja Ylivieskassa toiminut kirjapaino. Yritys painoi sekä arkki- että rotaatiopainomenetelmillä muun muassa sanoma- ja aikakauslehtiä, kirjoja, esitteitä, kortteja ja vuosikertomuksia. Helsingissä toiminut 1989 perustettu DT Press Oy sulautettiin yritykseen 2004 ja 2000 perustettu Pohjanmaan Kirjapaino Oy 2005. Ylivieskassa toiminut Kalajokilaakson Kirjapaino Oy:n arkkipaino (KL-Paino) siirrettiin liiketoimintasiirroilla osaksi Art-Print Oy:tä 2005. Yritys kuului Keski-Pohjanmaan Kirjapaino Oyj:n konserniin. Tammikuussa 2012 Lönnberg Painot Oy osti Art-Print Oy:n. Elokuussa 2017 Grano osti Lönnbergin. 

## Lähteet
*

### Viitteet

## Aiheesta muualla
* Lönnberg Painot Oy:n kotisivu 
* Art-Print Oy:n kotisivu 
* Keski-Pohjanmaan Kirjapaino Oyj
SEKEM

**SEKEM** on egyptiläisen lääketieteen tohtorin Ibrahim Abouleishin vuonna 1970 perustama järjestö, joka perustettiin luomaan uusia kestävän kehityksen mukaisia toimintatapoja maanviljelyyn ja teollisuuteen.. Vuonna 2003 Sekem voitti yhdessä perustajansa Abouleishin kanssa vaihtoehtonobelin eli Right Livelihood -palkinnon. Sekem sijaitsee koilliseen Kairosta ja siihen kuuluu useita eri osastoja:

*Biodynaamiset maatilat
*Kauppayhtiöt
**jalostamaton ja jalostettu ruoka (Hator ja Libra)
**yrttiteet ja kosmetiikka (Isis)
**lääketieteelliset yrtit ja lääkkeet (Atos)
**luomupuuvillasta valmistetut tuotteet (Conytex)
*lääketieteellinen keskus
*steinerkoulu, jossa on sekä muslimi, että kristittyjä oppilaita
*vapaaehtoisten koulutuskeskus
*yliopisto (Mahad Adult Education Training Institute)
*tutkimuskeskus (Sekem Academy for Applied Art and Sciences)

Sekemin tavoitteena on "palauttaa ja huolehtia maan ja ruuan elinvoimasta sekä luonnon biodiversiteetistä", kestävän kehityksen mukaisella luonnonmukaisella maanviljelyllä ja tukemalla sosiaalista ja kulttuurista kehitystä Egyptissä.. Sekemin kauppayhtiöiden liikevoitto kasvaa nopeasti, vuonna 2000 se oli 37 miljoonaa Egyptin puntaa (n. 5 miljoonaa euroa) ja vuonna 2003 se oli jo yli 100 miljoonaa Egyptin puntaa (n. 13 miljoonaa). Vuonna 2005 Sekemin verkostoon kuului yli 2&nbsp;000 egyptiläistä maanviljelijää ja lukuisia yhteistyöyrityksiä, ja määrä kasvaa jatkuvasti.. Sekemillä on toimintaa ja yhteistyöjärjestöjä ympäri maailmaa, muun muassa Intiassa, Palestiinassa, Senegalissa, Turkissa ja Etelä-Afrikassa.

## Lähteet

## Aiheesta muualla
* SEKEM
*Abouleish, Ibrahim, *SEKEM: A Sustainable Community in the Egyptian Desert*, 
* "Respecting Human Nature" Al-Ahram Weekly
* "Mephisto in Elysium" Al-Ahram Weekly
* "Ibrahim Abouleish: Vision of Vitality, Engineering a Social Renaissance" Al-Ahram Weekly
* Plans for Sekem University 
* Mair, Johanna; Schoen, Oliver; "Successful social entrepreneurial business models in the context of developing economies: An explorative study", *International Journal of Emerging Markets*, Volume 2, Number 1, 2007 , pp. 54-68(15).
* Mair, Johanna; Seelos, Christian; 2004 "The Sekem Initiative"  Case Study - Harvard Business School Publishing
* Elkington,John; Hartigan, Pamela; Power of Unreasonable People: How Social Entrepreneurs Create Markets that Change the World HBS Press Book, 2008
* Amira El Ahl "Wie kommt die Eurythmie in die Wüste?" Spiegel (News Magazine) in German
Tuupovaaran Urheilijat

**Tuupovaaran Urheilijat ry (TuuU)** on 15. heinäkuuta 1966 perustettu urheilun yleisseura, joka panostaa erityisesti naisten ja tyttöjen salibandyyn. Muina lajeina seurassa ovat hiihto, yleisurheilu, palloilu- sekä kunto- ja nuorisotoiminta. Kuntaliitoksen seurauksena seuran kotipaikka on Joensuu.

## Historia
TuuU:n toiminnassa 1960-70 luvuilla näkyvimpänä ja menestyksekkäimpänä lajeina olivat hiihto ja lentopallo. Lentopallossa miesten joukkue oli Itä-Suomen kärkijoukkue. 1990-luvun alussa mukaan tuli salibandytoiminta osittain uuden liikuntahallin valmistumisen vaikutuksesta. Samaan aikaan kasvoi salibandyn harrastus voimakkaasti koko Suomessa. Tästä saakka salibandy on ollut Tuupovaaran urheilijoiden näkyvin ja ylivoimaisesti eniten harrastettu laji. Parhaimmillaan Tuupovaaran liikuntahallilla pelattavaan puulaakisarjaan osallistui n. 150 salibandyn harrastajaa. Viimeiset vuodet TuuU:n keulakuvana on ollut naisten salibandyjoukkue, jonka onnistui kauden 2007-08 päätteeksi nousta salibandyliigaan.

## Katso myös
* Tuupovaaran Urheilijoiden salibandyjaosto

## Aiheesta muualla
* Seuran kotisivu 

## Lähteet
Hilla Group

**Hilla Group Oyj** (vuoteen 2021 **KPK Yhtiöt Oyj**) on vuonna 1917 perustettu sanomalehtien julkaisuun ja verkkopalveluihin keskittyvä mediakonserni. Hilla Group julkaisee useita sanomalehtiä, pitää yllä verkkopalveluja sekä harjoittaa jakelu-, kiinteistö-, tapahtuma- ja julkaisutoimintaa ja tuottaa digipalveluja. Tunnetuimmat tuotteet kotimaassa ovat sanomalehdet *[[Keskipohjanmaa]]* ja *[[Kainuun Sanomat]]*.  

## Yleistä yrityksestä
Konsernin toimitusjohtajana on toiminut helmikuusta 2020 toukokuuhun 2025 Mikko Luoma. Tehtävää hoitaa väliaikaisesti talousjohtaja Teija Pelto-Arvo. Luomaa aiemmin vuosina 2011–2020 toimitusjohtajana toimi Vesa Pihlajamaa Vuosina 2009–2011 konsernin toimitusjohtajana toimi Antti Porko. Porkon edeltäjä oli 1988–2009 Eino Laukka.

Yhtiön hallituksen puheenjohtajana toimii Veikko Laitila elokuusta 2025 alkaen. Häntä edelsi Vesa Kaunisto (2020–2025).  Vuosina 2018–2019 puheenjohtajana toimi Mikko Luoma, joka sittemmin (2019–2025) toimi KPK Yhtiön toimitusjohtajana.

Maaliskuussa 2023 Hilla Group ja HSS Media ovat sopineet järjestelystä, jossa Hilla Group lunastaa Botnia Printin koko osakekannan itselleen  Hilla Group Oyj:n möi painotalonsa joulukuussa 2023 Kaleva Medialle.   

KPK Yhtiöt osti vuonna 2021 Suomalainen Lehtipaino -konsernin osake-enemmistön. Tämän myötä yhtiön medialiiketoiminta laajeni koskettamaan lähes puolta Suomea. Kaupan jälkeen konserni julkaisee 16:ta paikallislehteä, neljää kaupunkilehteä, kahta maakuntalehteä ja useita matkailulehtiä. 

Keski-Pohjanmaan Kirjapaino Oyj:n yhtiökokous 25.4.2019 päätti muuttaa yrityksen nimeksi KPK Yhtiöt Oyj, koska yrityksen liiketoiminta oli kasvanut laajemmaksi kuin mitä entinen kirjapainoaikaan viittava nimi antoi olettaa. Lokakuussa 2021 KPK Yhtiöt Oyj muutti laajentuneen yhtiön nimen Hilla Group Oyj:ksi.

## Yhtiön julkaisut

;Maakuntamediat:
* Keskipohjanmaa
* Kainuun Sanomat

;Kaupunki- ja kaupalliset mediat:
* Kalajaska
* Kokkola-lehti
* Koti-Kajaani
* Pietarsaaren Sanomat

;Paikallismediat:
* Haapavesi
* Inarilainen
* Kalajokilaakso
* Kalajokiseutu
* Tunturi-Lappi
* Koti-Lappi
* Kuhmolainen
* Lestijoki
* Meän Tornionlaakso
* Nivala-lehti
* Perhonjokilaakso
* Sompio
* Sotkamo-lehti
* Ylä-Kainuu

;Matkailumediat:
* Aalto
* Elämysten Kainuu
* Kulta-Lapin Kesä
* LeviNyt!
* Saariselän Sanomat
* Tunturi-Lapin Kesä
* Vuokatti News

## Tytäryhtiöt ja brändit

Yhtiön tytäryhtiöitä ja brändejä ovat: Hilla Media Oy, Hilla Logistiikka, Jopox, Kosila, Rohki Events, RegiOnline ja Wildfrost.

## Lähteet

## Kirjallisuutta
*Kivelä, Pekka (toim): Keskellä elämää. Keskipohjanmaa 1997–2017. Kokkola: Keski-Pohjanmaan Kirjapaino. 2018.  (sid)  (epub) 
*

## Aiheesta muualla
* Hilla Group Oyj
* Osakehistoriaa Pörssitiedon nettisivuilla
* Kalajokiseutu
* Selänne
* Creamedia
* Kosila
* Jopox
Gladiaattorit (jalkapallo)

**Gladiaattorit** on Suomen Palloliiton kunniakerho, joka perustettiin liiton 100-vuotisjuhlan kunniaksi vuonna 2007. Kunniakerhoon kutsutaan vuosittain entisiä maajoukkuepelaajia tai -toimijoita.

Kunniakerhon ensimmäinen jäsen Mixu Paatelainen nimitettiin kerhoon jo vuonna 2001, kun Palloliiton pääsihteeri Pertti Alaja nimesi Paatelaisen maajoukkueen *Kunniagladiaattoriksi* hänen päätettyä maajoukkueuransa. Juhlavuotensa yhteydessä Palloliitto päätti tehdä nimityksestä uuden vuosittaisen perinteen. Ensimmäiset uudet pelaajat julkistettiin liiton 100-vuotisjuhlaottelussa 17. lokakuuta 2007.

Kutsuminen kunniakerhoon edellyttää vähintään 40 A-maaottelua ja/tai maajoukkueuran jälkeistä muuta ansioitunutta työtä jalkapallon parissa.

## Jäsenet

## Lähteet
Manserockin Legendat Live 1999

**Manserockin Legendat Live 1999** on live-albumi, joka taltioitiin lokakuussa 1999 Tampereen Lastenklinikan Tuki ry.:n järjestämässä "Manserockin legendat" -hyväntekeväisyyskonsertissa Tullikamarilla.

Yle TV2 taltioi konsertin, ja esitti sen tammikuussa 2000.

## Kappaleet

# Juice Leskinen: "Luonas kai olla saan"
# Moog Konttinen: "Ressu ja Punainen Parooni" (- Snoopy Vs. The Red Baron -) (The Royal Guardsmen)
# Pate Mustajärvi: "Koskipuiston kuu"
# Veltto Virtanen: "Elektroninen xtaasi"
# Popeda: "Synnyimme lähtemään"
# Popeda: "Kaasua, komisaario Peppone"
# A. Aallon Rytmiorkesteri: "Striptease tanssija"
# Mikko Alatalo: "Hasardi"
# Alwari Tuohitorvi: "Moottoripyörä on moottoripyörä"
# Juice Leskinen: "Syksyn sävel"
# Moog Konttinen: "Suuret pallit tulessa" (- Great Balls Of Fire -) (Jerry Lee Lewis)
# Alwari Tuohitorvi: "Älä iske Tuijaa"
# Catwalk: "Woman"
# Pentti Hietanen: "CCR-medley"
# Rale Koivisto: "New Orleans"
# Tabula Rasa: "Gryf"
# Nolo et Rähjä: "Tahdon saada Paulan takaisin"
# Mikko Alatalo: "Hän hymyilee kuin lapsi"
# Dave Lindholm: "Voi kun riittäis pieni taivas" *
# Martti Syrjä & Popeda: "20 vuotta sikana"

* Levynkannessa virheellisesti kappaleen nimenä "Pieni ja hento ote".

## Muusikot

**Konsertin House-band:**
* Heikki Silvennoinen: kitara
* Ari-Heikki Kankaanpää: kitara
* Aku Syrjä: rummut
* Sami Ruusukallio: basso
* Timo Vesajoki
Halloween-gambiitti

**Halloween-gambiitti** on neliratsupelin muunnelma, joka alkaa yleensä siirroilla
:1.e4 e5
:2.Rf3 Rc6
:3.Rc3 Rf6
:4.Rxe5

Muunnelma on toiselta nimeltään **Müller–Schulze-gambiitti**. Gambiitissa valkea uhraa ratsunsa mustan keskustasotilaaseen tarkoituksenaan voittaa tempoja ajaessaan sotilaillaan mustan ratsuja takaa. Avausta käytetään joskus yllätysaseena harrastelijoiden välisissä peleissä, mutta huipputasolla sitä ei näe käytännössä koskaan, sillä valkean ei uskota saavan tarpeeksi korvausta uhrauksestaan. Tilastollisesti gambiitti tarjoaa kuitenkin valkealle selvän edun. Gambiitti saattaakin olla hyvä yllätys nopeissa tai pikapeleissä.

Musta voi torjua gambiitin pelaamalla 4...Rxe4, mutta tätä tapahtuu todella harvoin. Hyväksyminen tapahtuu siirrolla 4...Rxe5. Jatkossa valkea ajaa etenee sotilaillaan tempovoitoin ja toivoo saavansa asemasta etua. Gambiitin pääjatko on 5.d4 Rc6 6.d5 Re5 7.f4 Rg6 8.e5 Rg8 9.d6 cxd6 10.exd6 Df6 11.Rb5 Kd8 12.Le3, mutta nyt musta voi pelata 12...Rh6!.

Valkean viides siirto gambiitissa on käytännössä aina 5.d4, koska f4 ei auta kehitystä, vaikkakin ajaa myös ratsun pois keskustasta. Viidennellä siirrollaan musta voi valita, perääntyykö c6:een ja g6:een. 5...Rc6 johtaa pääjatkoon, jossa valkea ajaa mustan ratsua takaa sotilaillaan: 6.d5 Re5 7.f4 Rg6 8.e5 Rg8 9.d6 cxd6 10.exd6. Tässä valkea saa vahvan tuetun sotilaan d6:een ja koittaa käyttää tilanteen hyväkseen. Mustan kuningas jää keskustaan valkealla on vaarallisia uhkauksia, kuten De2+ ja Le3-b6, jos musta pelaa siirron ...a6. Toinen uhka on ratsun eteneminen Rb5-c7.

Myös musta voi pelata niin sanottua käänteistä Halloween-gambiittia, jos valkea pelaa siirron 4.g3. Tällöin gambiitin dynamiikka on hieman erilainen, sillä valkean f3-ruutu on heikentynyt, mutta Hän voi pelata siirron Rh4. Myös Irlantilainen gambiitti muistuttaa Halloween-gambiittia. Sitä pidetään tosin vielä heikompana.

## Katso myös
*Luettelo shakkiavauksista
*Luettelo gambiiteista

## Lähteet
* Critical Lines in the Halloween Gambit: Part 1 , Part 2  

### Viitteet

## Aiheesta muualla
*The Halloween-Attack in the Four Knight Game: Database  Avauksen pelejä
Olli Heinonen

**Olli Heinonen** -nimisiä henkilöitä:

* Olli Heinonen, suomalainen jalkapalloilija
* Olli Heinonen, suomalainen radiokemisti, IAEA:n johdossa
* Olli Heinonen, suomalainen lääkäri, professori
* Olli Heinonen, suomalainen urheilulääkäri, professori
Viron koripallomaajoukkue

**Viron koripallomaajoukkue** edustaa Viroa miesten koripallon maajoukkuekilpailuissa. Sitä hallinnoi *Eesti Korvpalliliit*.

Viro pelasi ensimmäisen koripallon arvoturnauksensa Berliinin olympialaisissa 1936. Koripallo oli tuolloin ensimmäistä kertaa olympiakisojen ohjelmassa ja kisojen avausottelussa Viro voitti Ranskan pistein 34–29. Viro sijoittui kisoissa lopulta yhdeksänneksi.

EM-kilpailujen lopputurnauksessa Viro esiintyi ensimmäisen kerran Latviassa 1937. Näissä kisoissa, samoin kuin kahta vuotta myöhemmin Liettuassa, Viro sijoittui viidenneksi. 

Viron kuuluessa Neuvostoliittoon maan pelaajat edustivat Neuvostoliiton maajoukkuetta. Uudelleenitsenäistymisen myötä Viro liittyi FIBA:n jäseneksi 1992. Maan koripallojoukkue on tuon jälkeen selviytynyt kolmasti EM-kilpailujen lopputurnaukseen: Saksassa 1993 se sijoittui kuudenneksi, Turkissa 2001 14:nneksi ja Latviassa 2015 20:nneksi.

## Menestys arvokilpailuissa
**Olympialaiset**

* 1936: 15.
* 1948–1988: osana Neuvostoliiton koripallomaajoukkuetta.
* 1992: ei läpäissyt karsintoja.
* 1996: ei läpäissyt karsintoja.
* 2000: ei läpäissyt karsintoja.
* 2004: ei läpäissyt karsintoja.
* 2008: ei läpäissyt karsintoja.
* 2012: ei läpäissyt karsintoja.
* 2016: ei läpäissyt karsintoja.
* 2020: ei läpäissyt karsintoja.
* 2024: ei läpäissyt karsintoja.
* 2028: 

**Maailmanmestaruuskilpailut**

* 1950–1990: osana Neuvostoliiton koripallomaajoukkuetta.
* 1994: ei läpäissyt karsintoja.
* 1998: ei läpäissyt karsintoja.
* 2002: ei läpäissyt karsintoja.
* 2006: ei läpäissyt karsintoja.
* 2010: ei läpäissyt karsintoja.
* 2014: ei läpäissyt karsintoja.
* 2019: ei läpäissyt karsintoja.
* 2023: ei läpäissyt karsintoja.
* 2027: 

**Euroopan-mestaruuskilpailut**

* 1935: ei osallistunut.
* 1937: 5.
* 1939: 5.
* 1946–1991: osana Neuvostoliiton koripallomaajoukkuetta.
* 1993: 6.
* 1995: ei läpäissyt karsintoja.
* 1997: ei läpäissyt karsintoja.
* 1999: ei läpäissyt karsintoja.
* 2001: 14.
* 2003: ei läpäissyt karsintoja.

* 2005: ei läpäissyt karsintoja.
* 2007: ei läpäissyt karsintoja.
* 2009: ei läpäissyt karsintoja.
* 2011: B-sarjan karsinnoissa.
* 2013: ei läpäissyt karsintoja.
* 2015: 20.
* 2017: ei läpäissyt karsintoja.
* 2022: 19.
* 2025: 19.
* 2029: 

## Lähteet

## Aiheesta muualla
*Viron koripalloliiton virallinen sivusto
Wim Vansevenant

**Wim Vansevenant** (s. 23. joulukuuta 1971 Diksmuide) on entinen belgialainen maantiepyöräilijä, joka kilpaili ammattilaisena vuosina 1995–2008. Hän edusti viimeksi ProTour-joukkue Silence-Lottoa. 

Vansevenant on ollut vuosina 2006, 2007 ja 2008 Ranskan ympäriajon lanterne rouge (punainen lyhty) eli kokonaiskilpailun viimeiseksi jäänyt ajaja. Sijoittuessaan viimeiseksi vuonna 2008 hänestä tuli ensimmäinen ajaja, joka sijoittuu Ranskan ympäriajon kokonaiskilpailussa viimeiseksi kolmesti.

## Saavutuksia

;1993
:3., Sotilaiden maailmanmestaruuskilpailut
:3., kansallinen amatöörien aika-ajomestaruuskilpailu
;1996
:1., Tour du Vaucluse (2. etappi)
;2000
:1., GP Ninove
;2004
:140., Ranskan ympäriajon kokonaiskilpailu
;2005
:154., Ranskan ympäriajon kokonaiskilpailu
;2006
:139. (viimeinen), Ranskan ympäriajon kokonaiskilpailu
;2007
:141. (viimeinen), Ranskan ympäriajon kokonaiskilpailu
;2008
:145. (viimeinen), Ranskan ympäriajon kokonaiskilpailu

## Lähteet
*Wim Vansevenant trap-friis.dk-tietokannassa 
*Wim Vansevenant cyclingarchives.com-tietokannassa 

## Aiheesta muualla
*Profiili Silence-Lotto -tallin kotisivulla
Stranger in a Strange Land (kappale)

**Stranger in a Strange Land** on brittiläisen heavy metal -yhtye Iron Maidenin vuonna 1986 ilmestyneellä albumilla *[[Somewhere in Time]]* oleva kappale, joka on julkaistu singlenä. Kappaleen on säveltänyt ja sanoittanut Iron Maidenin kitaristi Adrian Smith.

Se sijoittui parhaimmillaan sijalle 22 brittiläisellä singlelistalla. Suomessa se nousi virallisen albumilistan sijalle 3.

## Kokoonpano
* Bruce Dickinson – laulu
* Steve Harris – basso
* Dave Murray – kitara
* Adrian Smith – kitara
* Nicko McBrain – rummut

## Lähteet
Brooklyn Nets

**Brooklyn Nets** on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on New York ja se pelaa kotiottelunsa Barclays Centerissä. Brooklyn Nets kuuluu NBA:n itäisen konferenssin Atlantin divisioonaan yhdessä Boston Celticsin, New York Knicksin, Philadelphia 76ersin ja Toronto Raptorsin kanssa.

Seuran siirtyminen New Jerseystä New Yorkin kaupungin Brooklyniin sai virallisen vahvistuksen huhtikuussa 2012. Ennen kautta 2012–2013 seura tunnettiin 35 vuoden ajan, vuodesta 1977, nimellä New Jersey Nets.

Joukkue pelasi vuodet 1967–1976 ABA-liigassa ja voitti mestaruuden vuosina 1974 ja 1976.

## Jäädytetyt numerot
*3 Dražen Petrović (seurassa 1990–1993)
*4 Wendell Ladner (1974–1975, ei virallisesti jäädytetty mutta ei käytössä)
*5 Jason Kidd (2001–2008)
*23 John Williamson (1973–1980)
*25 Bill Melchionni (1969–1976)
*32 Julius Erving (1973–1976)
*52 Buck Williams (1981–1989)

## Muita entisiä pelaajia
* Billy Paultz (seurassa 1970–1975)
* Mike Gminski (1980–1988)
* Chris Morris (1988–1995)
* Derrick Coleman (1990–1995)
* Kerry Kittles (1996–2004)
* Richard Jefferson (2001–2008)
* Vince Carter (2004–2009)
* Brook Lopez (2008–2017)

## Menestys kausittain 2000-luvulla

## Lähteet

## Aiheesta muualla
* Brooklyn Netsin viralliset sivut
Zeila

**Zeila** () on kaupunki Somaliassa, Awdalin alueella. Kaupunki sijaitsee Adeninlahden rannalla lähellä Djiboutin rajaa. Se kuuluu itsenäiseksi julistautuneeseen Somalimaahan. Zeilan asukasluku on vuoden 2008 arvioiden mukaan 4&nbsp;638.

## Historia
Antiikin aikana Zeila tunnettiin nimellä *Alaviten*. Nykyistä nimeä siitä on käytetty ainakin vuodesta 891, kun arabimaantieteilijä Al-Yaqubi mainitsee kaupungin kirjassaan. Zeilan merkityksen tärkeänä satamakaupunkina tuovat esille arabitieteilijät Abu Abdillah Muhammad al-Idrisi ja Ibn Said al-Maghribi, jotka kertovat Zeilan olevan etiopialaisten hallitsema orjakaupan keskus 1200-luvulla.

Zeilan merkitys kaupankäynnissä kasvoi myöhemmin ja 1500-luvulla se hallitsi orjien lisäksi kahvin, kullan ja strutsin sulkien kauppaa Lähi-itään, Kiinaan ja Intiaan. Kaupunki kehittyi myös alueen islamin uskon keskukseksi. Se kohosi lopulta oman Adalin sulttaanikuntansa pääkaupungiksi. Vuosien 1560–1660 välillä etiopialaisten sotaretket tuhosivat Zeilan ja Berberasta tuli alueen tärkein keskus.

Osmanit liittivät pian tämän jälkeen sekä Zeilan että Berberan hallintaansa. Osmanien valtakunnasta itsenäistynyt Egypti sai haltuunsa samat alueet osmaneilta. Englanti liitti pian kuitenkin Somalimaan alueen imperiumiinsa, sillä se halusi turvata Adenin laivastotukikohtaansa. Aden sai Zeilasta ja Berberasta ravintovaroja ja nämä kaupungit perustivat koko kauppansa Adenin kysynnälle.

Sisällissota, joka riehui alueella vuoteen 1996 aiheutti paljon tuhoja ja monet asukkaat pakenivat Djiboutiin. Sen jälkeen, kun Somalimaa julistautui itsenäiseksi, olot alueella ovat vakiintuneet. Monet entiset asukkaat ovat myös palanneet takaisin.

## Katso myös
*Somalian historia

## Lähteet
Johan Wiland

**Johan Wiland** (s. 24. tammikuuta 1981 Boråsissa, Ruotsissa) on ruotsalainen jalkapallomaalivahti.

188 senttimetriä pitkä Wiland aloitti uransa 16-vuotiaana Rydboholms SK:ssa ja liittyi pian IF Elfsborgin miehistöön. Hän edusti seuraa kaikkiaan 206 ottelussa ja oli voittamassa Ruotsin mestaruutta 2006 ja Ruotsin cupia 2001 ja 2003.

2009 hän siirtyi Tanskan superliigaan FC Kööpenhaminaan.

Hän pääsi vuonna 2001 Ruotsin alle 21-vuotiaiden maajoukkueeseen. Hän ehti pelata joukkueessa 11 ottelua, kunnes hän sai kutsun aikuisten maajoukkueeseen. 

## Lähteet
Provenienssi

**Provenienssi** (, 'olla peräisin', 'johtua') tarkoittaa asian tai esineen alkuperää, lähdettä, esineen omistajuuden tai sijainnin historiaa sen tekoajasta nykyhetkeen.  Erityisesti se voi tarkoittaa taideteoksen tai arvokkaan esineen alkuperää arkeologiassa, paleontologiassa tai dokumentissa kuten käsikirjoituksessa tai jopa laajassa mielessä kirjallisuudessa olevaa, kuten harvinaisen julkaistun teoksen ensipainoksen alkuperää.

Provenienssin ensisijainen tarkoitus on vahvistaa esineen luomiseen, tuottamiseen tai löytämiseen liittyvä aika, paikka ja jos tarkoituksenmukaista, siitä vastuussa oleva henkilö. Provenienssin määrittelemiseksi käytetään usein vertailevia tekniikoita, asiantuntijoiden mielipiteitä, kirjoitettuja ja sanallisia arkistoja ja erilaisten tieteellisten tutkimusten tuloksia.

Esimerkiksi Kansainvälisen museoneuvoston (ICOM) eettisissä ohjeissa provenienssi on "esineen ja sen omistussuhteiden täysi historia, sen löytymisestä tai valmistuksesta nykypäivään, minkä perusteella sen aitous tai omistajuus voidaan määritellä". Neuvoston ohjeissa todetaan kokoelmien hankkimisesta muun muassa: "Ennen minkään ostettavaksi, lainaksi, lahjaksi, testamentin perusteella tai vaihdossa tarjotun esineen tai näytteen hankkimista on pyrittävä kaikin tavoin varmistamaan, ettei sitä ole hankittu tai viety vastoin lakia alkuperämaastaan tai muusta maasta, jossa se mahdollisesti on omistettu laillisesti (mukaan lukien maa, jossa museo sijaitsee). Asianmukaista huolellisuutta on noudatettava esineen koko historian selvittämiseksi siitä lähtien, kun se on löydetty tai valmistettu."

## Provenienssi eri aloilla
### Arkeologia
Pohjoisamerikkalaisessa arkeologiassa ja joskus antropologisessa arkeologiassa sanan *provenance* (=provenienssi) sijaan saatetaan käyttää sanaa *provenience*. Jotkut tutkijat tarkoittavat *provenience*-sanaa viittaamaan vain esineen tarkkaan sijaintiin kaivauspaikalla, kun taas *provenance* tarkoittaa esineen täydellistä dokumentoitua historiaa.

### Kuvataide
Kuvataiteessa provenienssi on taideteoksen lähtökohta, vaiheet sekä sen omistaja- ja sijoitustiedot.

### Hortonomia
Hortonomiassa ja puutarhaviljelyssä provenienssilla eli lähtöisyysalueella tarkoitetaan kasvin alkuperäpopulaatiota tai maantieteellistä aluetta, jolta siemenet tai lisäysmateriaali on kerätty. Kasvin provenienssi vaikuttaa olennaisesti sen menestymiseen erilaisissa ilmasto- ja kasvuolosuhteissa, kuten lämpösummassa, pakkasenkestävyydessä, päivänpituuden siedossa ja taudinkestävyydessä.

## Katso myös
* Attribuointi
* Dokumentti
* Signeeraus
* Taiteen väärentäminen
* Provenienssiperiaate

## Lähteet

## Aiheesta muualla
* Tiedon organisoinnin ja kuvailumenetelmien perusteet, Internetix 
* Eettiset säännöt , Kansainvälinen museoliitto ICOM, Suomen komitea
* EU Provenance Project – EU:n teknologiaprojekti, joka pyrki tukemaan elektronisen tiedon provenienssin sertifikointia. 
* Provenienssitutkimus, Sinebrychoffin taidemuseo
* Provenienssitutkimus suomalaisissa museoissa , museot.fi, Suomen museoliitto.
Olli Heinonen (jalkapalloilija)

**Olli Heinonen** (s. 7. tammikuuta 1937 Jääski) on suomalainen jalkapalloilija. Hän toimi pelaajauransa jälkeen lakimiehenä ja varatuomarina.

Tukimiehenä jalkapalloa pelannut Heinonen edusti Suomen maajoukkuetta 29 A-maaottelussa. Hän pelasi myös Pohjolan joukkueessa muuta Eurooppaa vastaan vuosina 1963 ja 1964.

Kotimaassaan Heinonen edusti alun perin Viipurin Reipasta. Vuosiksi 1957–1958 hän siirtyi Ilves-Kissoihin mutta palasi Viipurin Reippaaseen, joka sittemmin muutti nimensä Lahden Reippaaksi ja nousi vuodeksi 1961 SM-sarjaan. Heinonen pelasi SM-sarjassa vuoteen 1966 saakka yhteensä 156 ottelua ja teki niissä 28 maalia. Hän oli voittamassa Suomen mestaruutta vuonna 1963 ja Suomen Cupia vuonna 1964.

Suomen Palloliitto ja Urheilutoimittajain liitto valitsivat Heinosen vuoden jalkapalloilijaksi vuosina 1961 ja 1963. Hänet valittiin suomalaisen jalkapalloilun Hall of Fameen vuonna 2016.

Heinonen pelasi myös jääpalloa SM-sarjassa.

## Lähteet
* 
* 

### Viitteet
Isis (täsmennyssivu)

**Isis** tarkoittaa seuraavia asioita:
*Isis, muinaisen Egyptin jumalatar
* Isis (myös esim. ISIS, IS, ISIL, Daesh), irakilainen jihadistijärjestö
* Hurrikaani Isis, hirmumyrsky Tyynellämerellä syyskuussa 1998
*Isis, yhdysvaltalainen yhtye
* 42 Isis, asteroidi
*Isis, Sekemin kauppayhtiö
*''Isis'', korallieläinsuku pehmytkorallien lahkossa
*Toyota Isis, tila-auto
*Morris Isis, automalli
*Isis Gaston, taiteilijanimeltään Ice Spice, yhdysvaltalainen rap-artisti
*Isis Taylor, yhdysvaltalainen pornonäyttelijä.
;Britannian kuninkaallinen laivasto
* ''HMS Isis'' (1747), 50-tykkinen neljännen luokan alus
* ''HMS Isis'' (1774), 50-tykkinen neljännen luokan alus
* ''HMS Isis'' (1819), 50-tykkinen neljännen luokan alus
* ''HMS Isis'' (1896), Eclipse-luokan panssarikansiristeilijä
* ''HMS Isis'' (D87), I-luokan hävittäjä.
Atos

**Atos** tai **ATOS** voi tarkoittaa seuraavia:
* Atos, miehen etunimi
* Atos, ylikansallinen teknologiayritys
* ATOS, American Theater Organ Society
* ATOS, East Japan Railway Companyn käyttämä ohjaus- ja hallintajärjestelmä ()
* Hyundai Atos, Hyundai Motor Companyn valmistama kaupunkiauto
* A-I-R Atos, A-I-R:n valmistama lentokonesarja
* Atossa Genetics, terveysyritys, jonka NASDAQ-symboli on ATOS.

## Katso myös
* Athos (täsmennyssivu)
Äyrämöiset

**Äyrämöiset** olivat alun perin Karjalankannaksen länsiosan kantaväestöä. Äyrämöisten vastakohtana pidettiin Kannaksella ja myöhemmin myös Inkerinmaalla savakoita. He olivat Ruotsin vallan ajan sotien kuluessa äyrämöisten keskuuteen ja Itä-Kannakselle muuttaneita läntisimmän Viipurin Karjalan sekä Savon asukkaita. Myös Itä-Kannaksen asukkaita sanottiin yleensä savakoiksi.

Äyrämöiset pysyttelivät Länsi-Kannaksella ja myöhemmin myös Inkerinmaalla pitkään omana ryhmänään, jolla oli oma murteensa, pukunsa ja tapansa eikä esimerkiksi avioliittoja muunheimoisten kanssa juuri solmittu. 

Äyrämöiset olivat savakkojen ohella toinen inkerinsuomalaisten pääryhmistä, jotka voitiin erottaa vielä 1800-luvulla. Inkerinmaalle äyrämöiset olivat muuttaneet 1600-luvun ruotsalaisvallan aikana lähinnä Karjalankannaksen länsiosasta, Äyräpään kihlakunnasta, kun taas savakot olivat tulleet Viipurin läänin läntisimmästä osasta, Savosta ja Karjalankannaksen itäosasta.

Äyrämöisten ja savakkojen murteen ja kansanpuvun eroihin kiinnitti ensimmäisenä huomiota 1830-luvulla kielentutkija Anders Johan Sjögren. Venäläinen maantieteilijä ja tilastotutkija Peter von Köppen suoritti vuoden 1848 vaiheilla tutkimuksia, joissa hän totesi Inkerinmaan äyrämöisten lukumääräksi 29&nbsp;242 henkeä ja savakkojen määräksi 43&nbsp;080. Äyrämöisten asuinpaikkoja Inkerissä olivat Köppenin mukaan ennen kaikkea Karjalankannaksen eteläosassa sijainneet Toksovan, Lempaalan ja Vuoleen seurakunnat sekä Kaprio, Tyrö ja Liissilä. Heitä oli myös Tuutarissa, Hietamäellä, Skuoritsassa, Serepetassa, Kolppanassa, Koprinassa ja Inkereellä, missä he asuivat samoissa kylissä kuin savakotkin.

Sekä Kannaksella että Inkerinmaalla äyrämöiset poikkesivat savakoista lähinnä äyrämöismurteen ja naisten pukeutumisen perusteella. Miesten pukeutuminen ei Inkerissä juurikaan eronnut venäläisestä. Suomalaiset kielentutkijat ja kansanperinteen kerääjät ovat kuvanneet äyrämöisiä luonteeltaan konservatiivisemmiksi ja hitaammiksi kuin savakoita, jotka olivat herkempiä omaksumaan uusia tapoja ja vaikutteita. Toisaalta äyrämöiset pyrkivät jäljittelemään savakkomuotia, jota pidettiin nykyaikaisempana ja hienompana. Läntisimmässä Inkerissä, Kosemkinan seurakunnassa, jakoa äyrämöisten ja savakoiden välillä ei tunnettu.

1900-luvulle tultaessa äyrämöisten ja savakkojen väliset kulttuuriset erot olivat hioutuneet miltei kokonaan pois niin Suomessa kuin Inkerissäkin. Vain murre-erot ovat säilyneet pitkään.

## Lähteet

* *Inkerin suomalaisten historia*. Inkeriläisten sivistyssäätiö, Jyväskylä 1969.
Jouni Jalonen

**Jouni Jalonen** (15. syyskuuta 1942 Uusikaupunki – 8. huhtikuuta 2009 Turku) oli suomalainen jalkapalloilija.

Keskustukena pelannut Jalonen edusti Suomea kuudessa A-maaottelussa. Hän pelasi vuosina 1965–1976 Turun Palloseuran riveissä, vuodesta 1966 alkaen SM-sarjassa, jossa hän esiintyi 203 ottelussa tehden niissä kolme maalia. Hän voitti Suomen mestaruuden vuosina 1968, 1971, 1972 ja 1975.

Suomen Palloliitto valitsi Jalosen vuoden jalkapalloilijaksi Suomessa vuonna 1968.

## Lähteet
* 
*
Richard Waters

**Richard Adolphus Waters** (19. syyskuuta 1935 – 4. heinäkuuta 2013) oli yhdysvaltalainen multimediataiteilija, säveltäjä ja waterphone-soittimen kehittäjä. Waterphonen jälkeen hän keskittyi kuvataiteeseen ja piti useita näyttelyitä.

Asuttuaan välillä eri puolilla Yhdysvaltoja Waters palasi lapsuuden kotiseudulleen Mississippin Ocean Springsiin.
## Lähteet
Eleanor Jarman

**Eleanor Jarman** (s. 1904, Sioux City - katosi 8. elokuuta 1940) oli yhdysvaltalainen vankikarkuri ja ryöstäjä, joka joutui FBI:n kymmenen etsityimmän henkilön listalle ja on ollut siitä lähtien kateissa lukuun ottamatta näyttäytymistään sukulaistensa luona vuonna 1975.

## Varhainen elämä ja rikosura

Eleanor Jarman oli Julius ja Amelia Berendtin perheen kahdeksasta lapsesta nuorin. Hän meni naimisiin ja sai kaksi lasta Leroy Jarmanin kanssa. Kun mies jätti perheen, Jarman muutti Chicagoon työskennellen tilapäistöissä kunnes tapasi George Dalen. Dale ylläpiti häntä taloudellisesti, vaikkakin Jarman myöhemmin väitti ettei tiennyt Dalen pystyneen siihen tekemällä ryöstöjä.

4. elokuuta 1933 Dale, Jarman ja Leo Minneci yrittivät ryöstää Chicagon West Side -kaupunginosassa sijaitsevan vaatekaupan. Kamppaillessaan kaupan omistajan Gustav Hoehin kanssa Jarman raapi häntä kynsillään mutta sitten Dale ampui kauppiaan.

Kun ryöstäjät pakenivat rikospaikalta, useat todistajat panivat merkille auton rekisterinumeron. Tämä johti poliisit Minnecin luo, jonka jälkeen myös muut ryöstöön osalliset pidätettiin pian. Dale syytti Minneciä ryöstöstä. Jarman sanoi, että hän ei tiedä, kumpi miehistä sen teki. Jarman väitti tuolloin olleensa takahuoneessa katsomassa vaatteita.

Kuitenkin todistajat kuvailivat kuinka Jarman ja Dale saapuivat kauppaan väittäen hänen uhanneen myyjää. Lehdistö teki Jarmanista päätekijän kaikkiin Dalen rikoksiin, kutsuen häntä *the Blond Tigress* -nimellä ja vertasivat häntä Bonnie Parkeriin.

Jarmania ei syytetty ryöstöistä mutta sen sijaan osallisuudesta Hoehin murhaan. Hänen puolustusasianajajansa oli A. Jefferson Schultze. Syyttäjä Wilbur Crowley vaati kuolemanrangaistusta.

George Dale tuomittiin teloitettavaksi sähkötuolissa. Viimeisenä toiveenaan Dale kirjoitti rakkauskirjeen Jarmanille. Minneci ja Jarman tuomittiin vankeuteen, Jarman 199 vuodeksi. Jarmanin lapset määrättiin hänen siskonsa ja tämän aviomiehen, Hattie ja Joe Stockerin huollettavaksi.

## Vangitsemisen jälkeen
### Mallivanki

Seuraavien seitsemän vuoden ajan Jarman käyttäytyi kuten mallivanki. Vuonna 1940 hän kuuli, että hänen poikansa suunnitteli karkaavansa ja huolestuneena lapsistaan Jarman pakeni vankilasta 8. elokuuta. Hän pakeni Sioux Cityyn, varmisti että hänen lapsensa voivat hyvin ja sen jälkeen katosi jäljettömiin. FBI pani Jarmanin kymmenen etsityimmän rikollisen listalle, mutta häntä ei koskaan löydetty.

### Vuoden 1975 sukulaisvierailu
Vuonna 1975 Jarman ilmestyi vierailulle veljensä ja kälynsä, Otto ja Dorothy Berendtin, ja poikansa Leroyn luokse. Leroy yritti saada äitinsä antautumaan, mutta tämä kieltäytyi uskoen että FBI ei koskaan unohtaisi ja katosi jälleen.

Yritykset selvittää hänen olinpaikkaansa ovat epäonnistuneet.

## Aiheesta muualla
* Eleanor Jarman The Malefactor's Register-sivustolla
Matti Jokinen (jalkapalloilija, s. 1928)

**Matti Jokinen** (8. marraskuuta 1928 Forssa – 9. elokuuta 1999) oli suomalainen jalkapalloilija.

Maalivahtina pelannut Jokinen edusti Suomen maajoukkuetta seitsemässä A-maaottelussa. Kotimaassaan hän edusti SM-sarjassa Vaasan IFK:ta vuosina 1950–1955 pelaten yhteensä sata ottelua ja tehden yhden maalin huhtikuussa 1952 rangaistuspotkusta. Hän oli voittamassa Suomen mestaruutta vuonna 1953 ja saavutti lisäksi kaksi SM-hopeaa ja kaksi SM-pronssia. Vuonna 1957 hän voitti Suomen Cupin toisella sarjatasolla pelanneen IF Drottin riveissä.

Suomen Palloliitto ja Urheilutoimittajain liitto valitsivat Jokisen vuoden jalkapalloilijaksi Suomessa vuonna 1955. Matti Jokinen asui urheilu-uransa jälkeen Ruotsissa, mutta on kuollut ruotsalaisten viranomaistietojen mukaan Suomessa vuonna 1999.

## Lähteet
* 
* 

### Viitteet
Napoleonin avaus

**Napoleonin avaus** on shakkiavaus, jota kuvailevat siirrot
:1.e4 e5
:2.Df3

Napoleonin avaus on nimetty ranskalaisen kenraalin ja keisarin Napoléon Bonaparten mukaan. Napoleonin on sanottu olleen vahva amatööripelaaja. Napoleon käytti tätä avausta pelatessaan Turkkilaista vastaan, mutta hävisi pelin.

Kuningattaren tuominen varhain peliin on useiden mielestä virhe. Siirto tukkii kuningasratsun luonnollisen ruudun, minkä takia valkea kehittää usein ensin lähetin ja siirtää sen jälkeen Re2.

Parhamin hyökkäyksen tavoin Napoleonin avaus johtaa usein koulumattiin. Esimerkiksi jatko 2...Rc6 3.Lc4 Lc5?? 4.Dxf7# on matti. Musta voi tosin torjua uhan helposti pelaamalla ...Rf6, Df6 tai De7.

## Katso myös
*Luettelo shakkiavauksista
*Luettelo gambiiteista

## Aiheesta muualla
*Napoleon Bonaparte vs The Turk
Pekka Kupiainen

**Pekka Kupiainen** (25. marraskuuta 1929 Viipuri – 4. maaliskuuta 2019 Kotka) oli suomalainen jalkapalloilija.

Keskustukena pelannut Kupiainen edusti Suomen maajoukkuetta kuudessa A-maaottelussa. Kotimaassaan hän edusti Kotkan Jäntevää toiseksi korkeimmalla sarjatasolla vuosina 1951 ja 1955 sekä SM-sarjassa vuosina 1952–1954. Kaikkiaan hän pelasi 52 SM-sarjaottelua ja teki niissä kaksi maalia. Vuonna 1953 hän voitti SM-hopeaa.

Suomen Palloliitto valitsi Kupiaisen vuoden jalkapalloilijaksi Suomessa vuonna 1954. Kupiainen on saanut Suomen Palloliiton hopeisen ansiomerkin. Kupiainen oli ammatiltaan toimitusjohtaja.

## Lähteet
* 
* 

## Viitteet
Alpo Lintamo

**Alpo Juhani Lintamo** (19. maaliskuuta 1933 Vaasa – 18. tammikuuta 2014) oli suomalainen jalkapalloilija. Hän pelasi myös koripallon SM-sarjassa ja jääpalloa.

Keskustukena pelannut Lintamo edusti Suomen maajoukkuetta 15 A-maaottelussa. Kotimaassaan hän pelasi SM-sarjassa yhteensä 13 kautta ensin Vaasan Palloseuraa vuosina 1950–1955 ja sitten Helsingin Palloseuraa vuosina 1956–1963 edustaen. Vuonna 1954 hän pelasi vaasalaisjoukkueessa toiseksi korkeimmalla sarjatasolla. Kaikkiaan hän pelasi SM-sarjassa 211 ottelua ja teki niissä 28 maalia. Hän oli voittamassa Suomen mestaruutta vuonna 1957 ja Suomen Cupia vuonna 1962.

Suomen Palloliitto ja Urheilutoimittajain liitto valitsivat Lintamon vuoden jalkapalloilijaksi Suomessa vuonna 1957.

Koripalloilijana Lintamo edusti SM-sarjassa Vaasan Salamaa kaudella 1952 11 ottelussa tehden 0,8 pistettä ja ottaen 2,5 virhettä ottelua kohden.

## Lähteet
* 
* 
* Helsingin Sanomat 8.2.2014
* 
* Alpo Lintamo  baskethotel.com

### Viitteet